ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
ભારતનું રાષ્ટ્રીય સંચિત કોવિડ -19 રસીકરણ કવરેજ 97.79 કરોડને પાર
સાજા થવાનો દર હાલમાં 98.12%, માર્ચ 2020 પછી સૌથી વધુ
છેલ્લા 24 કલાકમાં 13,596 નવા કેસ
ભારતમાં સક્રિય કેસનું ભારણ , 221 દિવસમાં સૌથી ઓછું
સાપ્તાહિક પોઝિટિવિટી દર  115 દિવસથી 3% કરતા ઓછો
છેલ્લા 24 કલાકમાં 12,05,162 વેક્સિન ડોઝના વહીવટ સાથે, દેશનું કોવિડ-19 રસીકરણ કવરેજ આજે સવારે 7 વાગ્યા સુધીના કામચલાઉ અહેવાલો અનુસાર 97.79 કરોડ  ના સંચિત આંકડાને વટાવી ગયું છે. આ 96,88,300 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાઓના વિભાજનમાં નીચેનાનો સમાવેશ થાય છે:
|
|
HCWs
|
|
પ્રથમ ડોઝ
|
|
1,03,75,864
|
|
બીજો ડોઝ
|
|
90,77,901
|
|
FLWs
|
|
પ્રથમ ડોઝ
|
|
1,83,61,949
|
|
બીજો ડોઝ
|
|
1,55,20,467
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
39,31,57,500
|
|
બીજો ડોઝ
|
|
11,07,36,109
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
16,77,59,306
|
|
બીજો ડોઝ
|
|
8,60,28,053
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
10,57,36,587
|
|
બીજો ડોઝ
|
|
6,11,94,047
|
|
કુલ
|
|
97,79,47,783
કેન્દ્ર સરકાર ઝડપ વધારવા અને સમગ્ર દેશમાં કોવિડ-19 રસીકરણનો વ્યાપ વધારવા માટે પ્રતિબદ્ધ છે.
રોગચાળાની શરૂઆતથી ચેપગ્રસ્ત લોકોમાંથી, 3,34,39,331 લોકો પહેલેથી જ કોવિડ-19 માંથી સ્વસ્થ થઈ ગયા છે અને છેલ્લા 24 કલાકમાં 19,582 દર્દીઓ સ્વસ્થ થયા છે.
અન્ય સકારાત્મક વિકાસમાં, ભારતનો રિકવરી રેટ છેલ્લા 24 કલાકમાં 98.12% સુધી પહોંચી ગયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
113 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં 13,596 નવા કેસ નોંધાયા. અત્યાર સુધીમાં 230 દિવસમાં સૌથી ઓછા કેસ નોંધાયા.
સક્રિય કેસનું ભારણ 2 લાખથી ઓછું નોંધાયું, હાલમાં 1,89,694 છે. સક્રિય કેસ કુલ કેસનાં 0.56% છે. 221 દિવસમાં સૌથી ઓછું નોંધાયું છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 9,89,493 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ 59.19 કરોડથી વધારે  પરીક્ષણો કરવામાં આવ્યા છે.
જ્યારે દેશભરમાં પરીક્ષણ ક્ષમતા વધારવામાં આવી છે, 1.37% પર સાપ્તાહિક સકારાત્મકતા દર છેલ્લા 115 દિવસથી 3% કરતા ઓછો રહે છે. દૈનિક સકારાત્મકતા દર 1.37% નોંધાયો છે. છેલ્લા 49 દિવસો માટે દૈનિક સકારાત્મકતા દર 3% થી નીચે અને સતત 132 દિવસો માટે 5% ની નીચે રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 197
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય નિયમનકારે બે COVID-19 રસીઓ- કોવેક્સિન અને કોવિશિલ્ડની "શરતી બજાર અધિકૃતતા" ને મંજૂરી આપી
બજાર અધિકૃતતા, લાંબા સમયના અંતરાલમાં, ચાલુ ક્લિનિકલ ટ્રાયલ ડેટા અને રસીના સલામતી ડેટાને સબમિટ કરવા માટે શરતી રહેશે
તમામ રસીકરણ CoWIN પ્લેટફોર્મ પર રેકોર્ડ કરવામાં આવશે અને AEFI, AESI પર કડક દેખરેખ રાખવામાં આવશે
મંજૂરી ભારતના સક્રિય અને ચપળ COVID-19 મેનેજમેન્ટને પ્રતિબિંબિત કરે છે
નેશનલ રેગ્યુલેટર, ડાયરેક્ટર કંટ્રોલર જનરલ ઓફ ઈન્ડિયા  એ આજે અહીં કેટલીક શરતોને આધીન બે COVID-19 રસીઓ, કોવેક્સિન અને કોવિશિલ્ડની બજાર અધિકૃતતા માટે મંજૂરી આપી છે. સેન્ટ્રલ ડ્રગ્સ સ્ટાન્ડર્ડ કંટ્રોલ ઓર્ગેનાઈઝેશન ની સબ્જેક્ટ એક્સપર્ટ કમિટી એ 19મી જાન્યુઆરી 2022 ના રોજ પુખ્ત વસ્તીમાં શરતો સાથે નવી દવાની પરવાનગી આપવા માટે કટોકટીની પરિસ્થિતિઓમાં પ્રતિબંધિત ઉપયોગથી રસીઓ માટે સ્ટેટસ અપગ્રેડ કરવાની ભલામણ કરી હતી.
DCGI દ્વારા દેશમાં બે COVID-19 રસીઓ, કોવેક્સિન અને કોવિશિલ્ડની બજાર અધિકૃતતા નીચેની શરતોને આધીન છે:
1. ફર્મે છ માસિક ધોરણે અથવા જ્યારે ઉપલબ્ધ હોય ત્યારે, જે વહેલું હોય તેના પર યોગ્ય વિશ્લેષણ સાથે ઉત્પાદનના વિદેશમાં ચાલી રહેલા ક્લિનિકલ ટ્રાયલનો ડેટા સબમિટ કરવો પડશે.
2. આ રસી પ્રોગ્રામેટિક સેટિંગ માટે સપ્લાય કરવામાં આવશે અને દેશની અંદર કરવામાં આવેલ તમામ રસીકરણ CoWIN પ્લેટફોર્મ પર રેકોર્ડ કરવામાં આવશે અને એડવર્સ ઈવેન્ટ ફોલોઈંગ ઈમ્યુનાઈઝેશન [AEFI], એડવર્સ ઈવેન્ટ ઓફ સ્પેશિયલ ઈન્ટરેસ્ટ [AESI] પર દેખરેખ રાખવામાં આવશે. પેઢીએ છ માસિક ધોરણે યોગ્ય વિશ્લેષણ સાથે AEFI અને AESI સહિતનો સલામતી ડેટા સબમિટ કરવો પડશે અથવા NDCT નિયમો, 2019 મુજબ જે પણ વહેલું હશે તે ઉપલબ્ધ કરાવવાનું રહેશે.
ભારત સરકાર દ્વારા અનુસરવામાં આવેલ સક્રિય અને ચપળ અભિગમ એ કોવિડ-19ના સંચાલનની તેની વ્યૂહરચનાનું લક્ષણ છે. દેશમાં બે કોવિડ19 રસીઓને શરતી બજાર અધિકૃતતા માટે DCGI દ્વારા આપવામાં આવેલી નવીનતમ મંજૂરી એ તત્પરતા અને સમયસરતા દર્શાવે છે કે જેની સાથે દેશની જાહેર પ્રતિસાદ વ્યૂહરચના અને નિર્ણય લેવાના તંત્રે રોગચાળા દરમિયાન ઉભરતી જરૂરિયાતોને પ્રતિસાદ આપ્યો છે.
નોંધનીય છે કે વૈશ્વિક કડક નિયમનકારી સત્તાધિશોમાંથી, માત્ર યુનાઇટેડ સ્ટેટ્સ ફૂડ એન્ડ ડ્રગ એડમિનિસ્ટ્રેશન  મેડિસિન્સ અને યુકેની હેલ્થકેર પ્રોડક્ટ્સ રેગ્યુલેટરી એજન્સી એ અનુક્રમે ફાઇઝર અને એસ્ટ્રાઝેનેકાને તેમની COVID-19 રસીઓ માટે "શરતી બજાર અધિકૃતતા" આપી છે. .
"શરતી બજાર અધિકૃતતા" એ બજાર અધિકૃતતાની નવી શ્રેણી છે જે વર્તમાન વૈશ્વિક રોગચાળા દરમિયાન ઉભરી આવી છે. દવાઓ અથવા રસીની ઉભરતી જરૂરિયાતોને પહોંચી વળવા માટે ચોક્કસ ફાર્માસ્યુટિકલ્સની ઍક્સેસ વધારવા માટે આ માર્ગ દ્વારા મંજૂરીના માર્ગો અમુક શરતો સાથે ફાસ્ટ-ટ્રેક કરવામાં આવે છે.
ભારતનો રાષ્ટ્રવ્યાપી COVID-19 રસીકરણ કાર્યક્રમ 16મી જાન્યુઆરી, 2021ના રોજ શરૂ કરવામાં આવ્યો હતો. આજ સુધીમાં 160 કરોડથી વધુ ડોઝ આપવામાં આવ્યા છે. કેન્દ્ર સરકાર સમગ્ર દેશમાં કોવિડ-19 રસીકરણની ગતિને વેગ આપવા અને વિસ્તારવા માટે પ્રતિબદ્ધ છે. 3જી જાન્યુઆરી 2022થી શરૂ થયેલી રાષ્ટ્રીય COVID-19 રસીકરણ ઝુંબેશમાં વસ્તીની નવી શ્રેણીઓ ઉમેરવામાં આવી છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ વિજય દિવસ નિમિત્તે 1971માં યુદ્ધ લડનારા બહાદુર સૈનિકોને યાદ કર્યા
પ્રધાનમંત્રી શ્રી નરેન્દ્ર મોદીએ વિજય દિવસ નિમિત્તે 1971ના યુદ્ધમાં લડનારા બહાદુર સૈનિકોને યાદ કર્યા હતા.
આ નિમિત્તે પ્રધાનમંત્રીએ કહ્યું કે “વિજય દિવસ પર ભારતીય સૈનિકોની હિંમત, બહાદુરી અને પરાક્રમને હું સલામ કરું છું. 1971માં આજના દિવસે આપણી સેનાએ જે ઇતિહાસ રચ્યો તે હંમેશાં સુવર્ણ અક્ષરોમાં અંકિત રહેશે.”
NP/RP/DS
(Visitor Counter : 145
રેલવે મંત્રાલય
શ્રી પિયુષ ગોયલે રેલ્વે પરિવારનો કોવિડ વર્ષમાં તેમના સમર્પણ અને મહેનત બદલ આભાર માન્યો
"આપણા પ્રિયજનોને ગુમાવવાનું દુઃખ ક્યારેય ભૂલી શકાતું નથી, પરંતુ તે તમારો ધૈર્ય અને નિશ્ચય છે જેણે આ અભૂતપૂર્વ કોવિડ મહામારી પર વિજય પ્રાપ્ત કર્યો છે" - શ્રી પિયુષ ગોયલ
શ્રી પિયુષ ગોયલે રેલવે પરિવારનો તેમના સમર્પણ અને સખત પ્રયત્નો અને કોવિડ વર્ષના લગભગ તમામ રેકોર્ડોને તોડવા બદલ આજે આભાર માન્યો છે.
રેલવે પરિવારને લખતી વખતે, રેલવે, વાણિજ્ય અને ઉદ્યોગ તથા ગ્રાહક બાબતો, ખાદ્ય અને જાહેર વિતરણ મંત્રી, શ્રી પિયુષ ગોયલે કહ્યું કે, હું બહુ જ ગર્વ, સંતુષ્ટિ અને કૃતજ્ઞતાની સાથે સર્વને સૂચિત કરી રહ્યો છું કે, માનનીય પ્રધાનમંત્રી શ્રી નરેન્દ્ર મોદીજી ના દૂરદર્શી નેતૃત્વમાં વધું એક નાણાકીય વર્ષનું સમાપન થયું. ગયા વર્ષ જેવો અનુભવ આપણે સર્વએ ક્યારે પણ નથી કર્યો. આપણાને ખોવાના દુઃખ ને ક્યારે પણ ભુલાવી નથી શકાતું, પરંતુ આપના ધેર્ય અને સંકલ્પ જ છે જેણે આ COVID — 19 મહામારી પર વિજય પ્રાપ્ત કર્યો છે.
શ્રી પિયુષ ગોયલે કહ્યું કે, મહામારી દરમિયાન, આપણા રેલ પરિવારએ પોતાને રાષ્ટ્રની સેવા માટે સમર્પિત કર્યા છે. જ્યારે સંપૂર્ણ વિશ્વ થંભી ગયું હતું, ત્યારે રેલ કર્મચારીઓએ એક પણ દિવસની રજા નથી લીધી અને વ્યક્તિગત જોખમ ઉઠાવીને પહેલાથી વધારે પરિશ્રમ કરતા રહ્યા કેમ કે અર્થવ્યવસ્થાના પૈડાંને ચાલુ રાખી શકાય. તમારી પ્રતિબદ્ધતાને કારણે, અમે સંપૂર્ણ દેશમાં આવશ્યક વસ્તુઓનો અવિરત પુરવઠો સુનિશ્ચિત કર્યો, પછી એ ભલે વીજળી સંયંત્રો માટે કોલસો હોય, ખેડૂતો માટે ખાતર હોય કે ઉપભોક્તાઓ માટે અનાજ હોય. દેશ COVID — 19 વિરદ્ધ આપણી સામૂહિક લડાઈમાં હંમેશા તમારા યોગદાનને યાદ રાખશે. તમારી પ્રબળ ઈચ્છાશક્તિના કારણે, આપણે આ સંકટને અવસરમાં ફેરવી દીધો.
શ્રી પિયુષ ગોયલે કહ્યું કે, 4621 શ્રમિક સ્પેશિયલ ટ્રેનોના માધ્યમથી 63 લાખથી વધુ ફસાયેલા નાગરિકોને તેમના ગંતવ્ય સ્થાન સુધી પહોચાડવામાં આવ્યા. લોકડાઉનના સમયે ઘણા બધા પ્રતિબંધો હોવા છતાં, 370 સુરક્ષા અને મૂળભૂત ઈન્ફ્રાસ્ટ્રક્ચરથી સબંધિત પ્રમુખ કામ સંપન્ન કરવામાં આવ્યા. કિસાન રેલ સેવા આપણા અન્નદાતાઓને મોટા બજારોથી જોડવાનું માધ્યમ બની. તમે તમારી સેવાના માધ્યમથી આને સંભવ બનાવ્યું અને લાખો લોકોના દિલ અને જીવનને સ્પર્શ્યું.
શ્રી પિયુષ ગોયલે કહ્યું કે, આ મારા માટે ખૂબ જ ગર્વની વાત છે કે, રેલ્વેએ તેના કાર્યોના માધ્યમથી આર્થિક રિકવરીનું નેતૃત્વ કર્યું છે. 1233 મિલિયન ટન માલનું પરિવહન કરવામાં આવ્યું, જે કોઈ પણ વર્ષની તુલનામાં સવથી વધું છે. છેલ્લા નાણાંકીય વર્ષમાં 6015 RKM રેલ વિદ્યુતિકરણનું કાર્ય સંપન્ન થયું છે. જેમ કહેવામાં આવે છે કે, "રેકોર્ડ તોડવા માટે જ હોય છે" અને ભારતીય રેલથી વધુ સારી રીતે આ કોઈ નથી કરી શકતું. આજે રેલવે ગ્રાહક—કેન્દ્રિત છે અને પોતાની ગતિમાં સુધારાની સાથે સાથે પરિચાલન કાર્યક્ષમતા માટે ઘણા પગલાં લઈ રહી છે. જેનું પરિણામ પણ જોવામાં આવી રહ્યું છે, કેમકે માલગાડીઓની સરેરાશ ગતિ લગભગ બમણી થઈને 44 કિલોમીટર પ્રતિ કલાક થઈ ગઈ છે અને યાત્રી ટ્રેનની સમયનિષ્ઠા 96% ના સ્તર પર બનાવીને રાખવામાં આવી છે. પાછલા બે વર્ષોમાં યાત્રી મૃત્યુ દર શૂન્ય રહ્યું અને રેલ દુર્ઘટનાઓમાં પણ ધરખમ ઘટાડો થયો છે.
શ્રી પિયુષ ગોયલે રેલ્વે પરિવારનો આભાર વ્યક્ત કરતા કહ્યું કે, સમર્પણ અને સરસ પ્રયત્નો માટે હું તમારો આભાર વ્યક્ત કરું છું. હું વિશ્વાસ સાથે કહી શકું છું કે, આ પ્રેરિત ટીમ સાથે આપણે નિરંતર રેકોર્ડ તોડતા રહીશું, મોટા લક્ષ્યો હાંસલ કરીશું, આપણા પ્રદર્શન દ્વારા બીજા માટે ઉદાહરણરૂપ બનીશું અને ભારતીય અર્થવ્યવસ્થાના વિકાસમાં યોગદાન આપીશું.
(Visitor Counter : 188
સૂક્ષ્મ, લઘુ અને મધ્યમ ઉદ્યોગ મંત્રાલય
કેવીઆઈસી એ ગુજરાતમાં પ્રમાણભૂત પટોળા સાડીના ઉત્પાદનને વેગ આપવા માટે પ્રથમ સિલ્ક પ્રોસેસિંગ પ્લાન્ટ શરૂ કર્યો
નવી દિલ્હી, 03 જાન્યુઆરી, 2020
ખાદી અને ગ્રામ ઉદ્યોગ કમિશન  એ કરેલી ઐતિહાસિક પહેલના ભાગરૂપે, આજે ગુજરાતના સુરેન્દ્રનગર ખાતે એક રેશમ પ્રોસેસિંગ પ્લાન્ટનું ઉદ્દઘાટન કરવામાં આવ્યું છે, જે રેશમી તાંતણાના ઉત્પાદન ખર્ચમાં મોટો ઘટાડો કરશે અને કાચા માલના વેચાણમાં અને સ્થાનિક રીતે ગુજરાતી પટોળા સાડીઓની ઉપલબ્ધતામાં વધારો કરશે. ખાદી સંસ્થા દ્વારા રૂપિયા 75 લાખના ખર્ચે પ્લાન્ટની સ્થાપના કરવામાં આવી છે જેમાં કેવીઆઇસીએ 60 લાખ રૂપિયાનો ફાળો આપ્યો છે. આ એકમમાં 90 સ્થાનિક મહિલાઓને રોજગારી મળી છે, જેમાંથી 70 મુસ્લિમ સમુદાયની છે.
ગુજરાતની પ્રખ્યાત સાડી, પટોળા, જેને ખુબ ખર્ચાળ ગણવામાં આવે છે અને ફક્ત ઉચ્ચ કક્ષાના અથવા તો મોભાદાર લોકો દ્વારા પહેરવામાં આવે છે. કાચોમાલ રેશમી તાંતણાના હોવાના કારણે કર્ણાટક અથવા પશ્ચિમ બંગાળમાંથી ખરીદવામાં આવે છે, જ્યાં રેશમ પ્રક્રિયાના એકમો સ્થિત છે, જેથી કાપડની કિંમતમાં અનેકગણો વધારો થાય છે.
કેવીઆઈસીના અધ્યક્ષ શ્રી વી.કે.સક્સેનાએ જણાવ્યું હતું કે કર્ણાટક અને પશ્ચિમ બંગાળથી રેશમના કીડા લાવવામાં આવશે અને ઘરેલુ રેશમી તાંતણા પર પ્રક્રિયા કરવામાં આવશે, આમ ઉત્પાદન ખર્ચ ઘટાડવામાં આવશે અને પ્રખ્યાત ગુજરાતી પટોળા સાડીઓના વેચાણને મોટો વેગ મળશે. સુરેન્દ્રનગર જિલ્લો ગુજરાતનો એક પછાત જિલ્લો છે જ્યાં નજીકના વિસ્તારમાં પટોળા સાડી ઉત્પાદકો માટે ઓછા ખર્ચમાં સિલ્કને વધુ તૈયાર બનાવીને આજીવિકા ઉત્પન્ન કરવા અને પટોળા સાડીઓના વેચાણને વેગ આપવા માટે કેવીઆઇસીએ સિલ્ક પ્રોસેસિંગ પ્લાન્ટ બનાવવા માટે 60 લાખ રૂપિયાએ રોકાણ કર્યું છે.
પરંપરાગત રીતે, ભારતના દરેક ક્ષેત્રે સિલ્ક સાડી માટે પોતાનો અનોખો વણાટ રાખ્યો છે. અહી નોંધનીય છે કે પટોળા સિલ્ક સાડી ટોચની પાંચ રેશમ વણાટમાંથી એક છે જે દરેક ભારતીય સાડી પ્રેમી પોતાના કપડાના કબાટમાં હોય તેવું ઈચ્છે છે.
NP/GP/DS
(Visitor Counter : 357
ગૃહ મંત્રાલય
કેબિનેટ સચિવે તમામ રાજ્યો અને કેન્દ્ર શાસિત પ્રદેશોને સ્થળાંતર કરતા મજૂરોની સલામતી, આશ્રય અને આહાર સુરક્ષા બાબતે જણાવ્યું
ભારત સરકાર સ્થળાંતર કરીને આવતા મજૂરો અને દેશમાં કોરોના વાયરસના પ્રસારને કારણે લૉકડાઉનના અમલ માટે લેવાયેલાં પગલાંને કારણે હાલાકીમાં મૂકાયેલા સ્થળાંતર કરતા મજૂરોના કલ્યાણ માટે ખૂબ જ મહત્વ આપી રહી છે.
કેબિનેટ સચિવે તમામ રાજ્યો અને કેન્દ્ર શાસિત પ્રદેશોને ગૃહ મંત્રાલયે બહાર પાડેલી વિસ્તૃત માર્ગરેખાઓના અસરકારક અમલ માટે ખાત્રી રાખવા જણાવ્યું છે, જેથી સ્થળાંતર કરતા મજૂરોને સલામતી, આશ્રય અને આહાર સુરક્ષા માટે ખાત્રી મળી રહે.
આ સંદેશા-વ્યવહારમાં રાજ્યોને અનુરોધ કરવામાં આવ્યો છે કે તમામ જીલ્લા કલેક્ટરોએ તાત્કાલિક પરિસ્થિતિની સમીક્ષા કરવી. તેમણે આ મુદ્દે સંકલન અને મોનિટરીંગ માટે જો કોઈ નોડલ અધિકારીની નિમણુંક કરી ના હોય તો નિમણુંક કરવી. મેટ્રોપોલિટન વિસ્તારોમાં મ્યુનિસિપલ કમિશ્નરોને કલ્યાણનાં પગલાંના અમલીકરણ માટેની જવાબદારી સોંપવામાં આવી છે.
આ દસ્તાવેજમાં વધુમાં જણાવવામાં આવ્યું છે કે તમામ જીલ્લાઓમાં સ્થળાંતર કરીને આવેલા મજૂરો તથા હાલાકીમાં મૂકાયેલી વ્યક્તિઓની અલગથી સમીક્ષા કરવી અને તેમને ભોજન તથા આશ્રય મળી રહે તે માટે તમામ જરૂરી ગોઠવણો કરવી.
આ સંદેશમાં નિર્દેશ કરવામાં આવ્યો છે કે દરેક રાહત શિબિર કોઈ વરિષ્ઠ અધિકારીના ચાર્જ હેઠળ મૂકવી. હાલાકીમાં મૂકાયેલા અને સ્થળાંતર કરનાર મજૂરોની સહાય માટે નાગરિક સમાજની સંસ્થાઓની સહાય તથા મધ્યાહ્ન ભોજન સુવિધાની મદદ પણ લઈ શકે છે. આવી વ્યક્તિઓને આરોગ્ય અને પરિવાર કલ્યાણ વિભાગે આ સંબંધે બહાર પાડેલી માર્ગરેખાઓ અનુસાર સાયકો-સોશ્યલ કાઉન્સેલીંગ પણ પૂરૂં પાડવું તેવું વધુમાં જણાવાયું છે.
GP/DS
(
લઘુમતિ બાબતોનું મંત્રાલય
સતત બીજા વર્ષે ભારતના હજ ક્વોટામાં વધારો કરાયો
2018ની હજયાત્રા માટે ભારતમાંથી વિક્રમી સંખ્યામાં યાત્રાળુઓ જશે
નવી દિલ્હી, 09-01-2018
વડાપ્રધાન શ્રી નરેન્દ્ર મોદીના વડપણ હેઠળની સરકાર આ વખતે સતત બીજા વર્ષે ભારતમાંથી હજ યાત્રાએ જનારા માટે હજના ક્વોટામાં વધારો હાંસલ કરવામાં સફળ થઈ છે. દેશની સ્વતંત્રતા બાદ પહેલી વાર હજ 2018 માટે ભારતમાંથી 1 લાખ 75 હજાર 25ની વિક્રમી સંખ્યામાં હજયાત્રીઓ આ પવિત્ર યાત્રા કરશે. ભારત અને સાઉદી અરેબિયા વચ્ચે હજ યાત્રા માટે શ્રી નકવી અને સાઉદી અરેબિયાત મક્કા હકુમતના હજ અને ઉમરાહ પ્રધાન વચ્ચે હજ 2018ના દ્વિપક્ષીય કરાર થયા તેના બે દિવસ બાદ સાઉદી અરેબિયા સરકારે ભારત માટેના 2018ના હજ ક્વોટામાં વધારો કરવાનો નિર્ણય લીધો હતો.
લઘુમતી બાબતોના કેન્દ્રીય મંત્રી શ્રી મુખતાર અબ્બાસ નકવીએ આજે જણાવ્યું હતું કે ત્રણ વર્ષ અગાઉ ભારતનો હજ ક્વોટા લગભગ 1,36,020 હતો જે છેલ્લા બે વર્ષમાં વધીને એક લાખ 75 હજાર 25ની વિક્રમી સંખ્યાએ પહોંચી ગયો છે. મંત્રી શ્રી નકવીએ જણાવ્યું “વડાપ્રધાન શ્રી નરેન્દ્ર મોદીની વધતી જતી લોકપ્રિયતાને કારણે આ શક્ય બન્યું છે અને શ્રી મોદીની નેતાગીરી હેઠળ સાઉદી અરેબિયા અને અન્ય આરબ દેશો સાથે ભારતના સંબંધો સુમેળભર્યા અને મજબૂત બન્યા હોવાને કારણે આ શક્ય બન્યું છે.” તેમણે ઉમેર્યું હતું કે ગયા વર્ષે પણ સાઉદી અરેબિયાએ ભારતના હજ ક્વોટામાં 35,000નો વધારો કર્યો હતો.
ભારતની સરકાર અને દેશની પ્રજા વતી શ્રી નકવીએ બંને પવિત્ર મસ્જિદના રખેવાળ, માનનીય કિંગ સલમાન બીન અબ્દુલ અઝીઝ અલ સાઉદ અને સાઉદી અરેબિયાની સરકારનો આ હજ ક્વોટા વધારવા બદલ આભાર માન્યો હતો. તેમણે એ બાબત પર ભાર મુક્યો હતો કે ક્વોટામાં વધારો કરવા ઉપરાંત સાઉદી અરેબિયાએ સમૂદ્રી માર્ગે યાત્રાળુઓને હજ માટે મોકલવાના વિકલ્પને સજીવન કરવાના ભારતના નિર્ણયને પણ લીલી ઝંડી આપી હતી અને બંને દેશના અધિકારીઓ આ મુદ્દે જરૂરી ઔપચારિકતા અને અન્ય ટેકનિકલ બાબતો પર ચર્ચા કરશે. જેથી હજ યાત્રાળુઓ આગામી વર્ષોમાં દરિયાઈ માર્ગે પણ હજ યાત્રાએ જઈ શકે.
મંત્રીશ્રીએ વધુમાં જણાવ્યું હતું કે હજ 2018 માટે લગભગ ત્રણ લાખ 55 હજાર અરજીઓ અમને મળી છે. શ્રી નકવીએ જણાવ્યું હતું કે આ વર્ષે પહેલી વાર ભારતની મુસ્લિમ મહિલાઓ “મહેરમ”  વિના હજ યાત્રાએ જઈ શકશે. 1,300થી વધુ મહિલાઓએ “મહેરમ” વિના હજ યાત્રાએ જવા માટે અરજી કરી છે અને આ તમામ મહિલાઓને લોટરી સિસ્ટમમાંથી રાહત આપવામાં આવશે અને તેમને હજ યાત્રા માટે જવા દેવામાં આવશે. ભારતની નવી હજ નીતિ અનુસાર પુરુષ સાથી  ઇચ્છતી ન હોય તેવી 45થી વધુ વયની મહિલાઓને ચાર કે તેથી વધુ મહિલાઓના જૂથમાં હજ યાત્રાએ જવા માટે મંજૂરી આપવામાં આવશે.
NP/J.Khunt/GP
(Visitor Counter : 121
સંરક્ષણ મંત્રાલય
ICG એ ખરાબ હવામાનમાં દીવના દરિયા કિનારે સાત માછીમારોને બચાવ્યા
મુખ્ય અંશો:
- ICG એ બચાવ કામગીરી હાથ ધરવા માટે સ્વદેશી ALH Mk-III તૈનાત કર્યું
- મશીનરીની નિષ્ફળતાને કારણે, મુશ્કેલીમાં મુકાયેલી હોડીની શક્તિ ખોવાઈ ગઈ, વણક બારાથી ખરબચડા સમુદ્રમાં ઉતરી
- ICG એ રાહત અને બચાવ કામગીરી વધારવા માટે જામનગરમાં કર્મચારીઓ અને સાધનો પણ તૈનાત કર્યા છે
ઇન્ડિયન કોસ્ટ ગાર્ડ  એ 13 સપ્ટેમ્બર, 2021ની રાત્રે દીવના વણક બારાથી ડૂબવા જઇ રહેલી ગ્રાઉન્ડ્ડ બોટમાંથી સાત માછીમારોને બચાવ્યા હતા. દીવ વહીવટીતંત્ર તરફથી સંકટપૂર્ણ કોલ મળતાં, ICG એ તરત જ પ્રતિક્રિયા આપી અને પોરબંદરથી સ્વદેશી અદ્યતન લાઇટ હેલિકોપ્ટર  Mk-III ને તૈનાત કર્યું જેથી દીવ ખાતે અંધારા અને ખરાબ હવામાન સ્થિતિમાં બચાવ કામગીરી હાથ ધરવામાં આવે જે ગુજરાતના પોરબંદરથી 175 કિલોમીટર દૂર છે.
જોરદાર પવન અને વરસાદથી બચીને, ICG હેલિકોપ્ટર ઝડપથી આ વિસ્તારમાં પહોંચ્યું. સ્થળે ખરબચડા દરિયા સાથે જોડાયેલા અંધારા કલાકોએ મુશ્કેલીમાં વધારો કર્યો હતો, જો કે, હેલિકોપ્ટર દ્વારા તમામ સાત ક્રૂને એરલિફ્ટ કરવામાં આવ્યા હતા અને બે રનમાં સલામત જમીન પર લાવવામાં આવ્યા હતા. મશીનરી નિષ્ફળતાને કારણે હોડીએ તેની શક્તિ ગુમાવી હતી અને વણક બારાથી ખરબચડા સમુદ્રમાં ડૂબી ગઈ હતી, જેના કારણે કટોકટી સર્જાઈ હતી. બચાવાયેલા તમામ ક્રૂને સ્થાનિક વહીવટીતંત્રને સોંપવામાં આવ્યા હતા અને સલામત અને સ્વસ્થ હોવાની જાણ કરવામાં આવી હતી.
સમાંતર, 300 કિલોમીટર દૂર, 13 સપ્ટેમ્બર, 2021 ના રોજ કમિશનર જામનગર મ્યુનિસિપલ કોર્પોરેશને ભારે વરસાદની આગાહી અને પૂર જેવી અપેક્ષિત પરિસ્થિતિને કારણે જામનગર શહેરમાં બચાવ, રાહત અને પુનર્વસન કાર્યમાં મદદ માટે માનવશક્તિ સાથે બચાવ બોટ માટે ICG ને વિનંતી કરી હતી. ICG એ રાહત અને બચાવ કામગીરી વધારવા માટે વાડીનારથી જામનગર સુધીની તબીબી ટીમ સહિત 35 કર્મચારીઓનો સમાવેશ કરીને 6 જેમિની ઇન્ફ્લેટેબલ બોટ અને ડિઝાસ્ટર રિલીફ ટીમ  રવાના કરી. ICG DRT ને સ્થાનિક વહીવટ દ્વારા અંદાજિત જરૂરિયાતો અનુસાર જરૂરી સહાય માટે તૈનાત કરવામાં આવી રહી છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 193
ઇલેક્ટ્રોનિક્સ તથા સૂચના પ્રોદ્યોગિકી મંત્રી
મંત્રીમંડળે ભારત અને સિએરા લિઓન વચ્ચે ડિજિટલ ટ્રાન્સફોર્મેશન માટે વસતિનાં ધોરણે અમલમાં મૂકાયેલા સફળ ડિજિટલ સોલ્યુશન્સ વહેંચવાનાં ક્ષેત્રમાં સહકાર સ્થાપિત કરવા થયેલા સમજૂતીકરાર ને મંજૂરી આપી
માનનીય પ્રધાનમંત્રી શ્રીની અધ્યક્ષતામાં કેન્દ્રીય મંત્રીમંડળે પ્રજાસત્તાક ભારતનાં ઇલેક્ટ્રોનિક્સ અને ઇન્ફોર્મેશન ટેકનોલોજી મંત્રાલય તથા રિપબ્લિક ઓફ સિએરા લિઓનનાં ઇન્ફોર્મેશન એન્ડ કમ્યુનિકેશન મંત્રાલય વચ્ચે ડિજિટલ ટ્રાન્સફોર્મેશન માટે વસતિનાં ધોરણે અમલીકૃત સફળ ડિજિટલ સોલ્યુશન્સ વહેંચવાનાં ક્ષેત્રમાં સહકાર સ્થાપિત કરવા માટે 12 જૂન, 2023નાં રોજ થયેલા સમજૂતીકરાર ને મંજૂરી આપી છે.
એમઓયુનો આશય બંને દેશોની ડિજિટલ ટ્રાન્સફોર્મેશનલ પહેલોનાં અમલીકરણમાં ગાઢ સહકાર અને અનુભવો અને ડિજિટલ ટેકનોલોજી-આધારિત સોલ્યુશન્સ નાં આદાનપ્રદાનને પ્રોત્સાહન આપવાનો છે. એમઓયુમાં સહયોગમાં સુધારો કરવાની કલ્પના કરવામાં આવી છે, જે આઇટી ક્ષેત્રમાં રોજગારીની તકો તરફ દોરી જશે.
આ એમઓયુ બંને પક્ષોનાં હસ્તાક્ષરની તારીખથી અમલમાં આવશે અને 3 વર્ષ માટે અમલમાં રહેશે.
ડિજિટલ પબ્લિક ઇન્ફ્રાસ્ટ્રક્ચર ના ક્ષેત્રમાં જી2જી અને બી2બી બંનેમાં દ્વિપક્ષીય સહકાર વધારવામાં આવશે. આ એમઓયુમાં વિચારાયેલી પ્રવૃત્તિઓને તેમના વહીવટની નિયમિત ઓપરેટિંગ ફાળવણી દ્વારા નાણાં પૂરા પાડવામાં આવશે.
એમઇઆઇટીવાય આઇસીટી ડોમેનમાં દ્વિપક્ષીય અને બહુપક્ષીય સહકારને પ્રોત્સાહન આપવા માટે સંખ્યાબંધ દેશો અને બહુપક્ષીય એજન્સીઓ સાથે સહયોગ કરી રહ્યું છે. આ સમયગાળા દરમિયાન એમઈઆઈટીવાયએ આઇસીટી ક્ષેત્રમાં માહિતીના આદાન-પ્રદાન અને સહકારને પ્રોત્સાહન આપવા માટે વિવિધ દેશોની તેની સમકક્ષ સંસ્થાઓ/એજન્સીઓ સાથે એમઓયુ/એમઓસી/સમજૂતીઓ કરી છે. આ બાબત ભારત સરકાર દ્વારા ડિજિટલ ઇન્ડિયા, સ્વચ્છ ભારત, મેક ઇન ઇન્ડિયા વગેરે જેવી વિવિધ પહેલો સાથે સુસંગત છે, જેનો ઉદ્દેશ દેશને ડિજિટલ સ્વરૂપે સશક્ત સમાજ અને નોલેજ ઇકોનોમીમાં પરિવર્તિત કરવાનો છે. આ બદલાતા દાખલામાં, પારસ્પરિક સહકારને વધારવાના ઉદ્દેશ સાથે વેપારની તકો ચકાસવા, શ્રેષ્ઠ પદ્ધતિઓની વહેંચણી અને ડિજિટલ ક્ષેત્રમાં રોકાણ આકર્ષવાની તાતી જરૂર છે.
છેલ્લા કેટલાક વર્ષોમાં, ભારતે ડિજિટલ પબ્લિક ઇન્ફ્રાસ્ટ્રક્ચર ના અમલીકરણમાં તેના નેતૃત્વનું પ્રદર્શન કર્યું છે અને કોવિડ રોગચાળા દરમિયાન પણ લોકોને સેવાઓની ડિલિવરી સફળતાપૂર્વક પ્રદાન કરી છે. આના પરિણામે અનેક દેશોએ ભારતના અનુભવોમાંથી બોધપાઠ લેવા અને ભારતના અનુભવોમાંથી બોધપાઠ લેવા માટે ભારત સાથે એમઓયુ કરવામાં રસ દાખવ્યો છે.
ઇન્ડિયા સ્ટેક સોલ્યુશન્સ એ જાહેર સેવાઓની સુલભતા અને ડિલિવરી પ્રદાન કરવા માટે વસતિના ધોરણે ભારત દ્વારા વિકસાવવામાં આવેલા અને અમલમાં મૂકવામાં આવેલા ડીપીએલ છે. તેનો ઉદ્દેશ અર્થપૂર્ણ જોડાણ પ્રદાન કરવાનો, ડિજિટલ સર્વસમાવેશકતાને પ્રોત્સાહન આપવાનો અને જાહેર સેવાઓની સાતત્યપૂર્ણ સુલભતાને સક્ષમ બનાવવાનો છે. આ ખુલ્લી ટેકનોલોજી પર નિર્મિત છે, આંતરસંચાલકીય છે અને તેને ઉદ્યોગ અને સમુદાયની ભાગીદારીને પ્રોત્સાહન આપવા માટે ડિઝાઇન કરવામાં આવી છે, જે નવીનતાને પ્રોત્સાહન આપે છે. જો કે, દરેક દેશ ડીપીઆઈના નિર્માણમાં અનન્ય જરૂરિયાતો અને પડકારો ધરાવે છે, જોકે મૂળભૂત કાર્યક્ષમતા સમાન છે, જે વૈશ્વિક સહકારને મંજૂરી આપે છે.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 40
પ્રધાનમંત્રીનું કાર્યાલય
પ્રધાનમંત્રીએ બજરંગ પુનિયાને ટોક્યો ઓલિમ્પિક 2020માં કુસ્તીમાં કાંસ્ય પદક જીતવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ બજરંગ પુનિયાને ટોક્યો ઓલિમ્પિક 2020માં કુસ્તીમાં કાંસ્ય પદક જીતવા બદલ અભિનંદન પાઠવ્યા છે.
એક ટ્વિટમાં પ્રધાનમંત્રીએ કહ્યું;
"#Tokyo2020ના આનંદદાયક સમાચાર! @BajrangPunia અદભૂત લડત. તમારી સિદ્ધિ માટે તમને અભિનંદન, જે દરેક ભારતીયને ગર્વ અને આનંદ આપે છે."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી મોદીનો શિક્ષક દિવસ પર સંદેશ
શિક્ષકોએ પ્રારૂપને બદલે પરિણામો પર ધ્યાન કેન્દ્રિત કરવું જોઈએ
વિદ્યાર્થીઓનાં મનમાં નવાચારનો જુસ્સો પ્રગટ કરવો જોઈએ
સિંગલ યુઝ પ્લાસ્ટિકનાં વપરાશને નિયંત્રણમાં લાવવા માટે શિક્ષકોએ સક્રિય ભાગીદાર બનવું જોઈએ
શિક્ષક દિવસ પર પ્રધાનમંત્રી શ્રી નરેન્દ્ર મોદીનાં સંદેશનો મૂળપાઠ નીચે મુજબ છેઃ
“તમને અને સમગ્ર શિક્ષક સમુદાયને શિક્ષક દિવસની શુભેચ્છાઓ. હેપ્પી ટિચર્સ ડે!
આ દિવસે સમગ્ર શિક્ષક સમુદાયને તેમની મહેનત, પ્રતિબદ્ધતા અને કટિબદ્ધતા માટે સલામ કરું છું. વર્ગખંડમાં વિષયોનો અભ્યાસ કરાવવા ઉપરાંત શિક્ષકો ભારતનાં યુવાન નાગરિકો માટે માર્ગદર્શક અને પરામર્શક છે, જેઓ તેમનાં વિદ્યાર્થીઓનાં જીવનને ઘડવામાં મહત્ત્વપૂર્ણ ભૂમિકા ભજવે છે.
શિક્ષકોનાં નિઃસ્વાર્થ સ્વભાવની વિશ્વમાં પ્રશંસા થાય છે. વ્યસ્તતા અને પારિવારિક જવાબદારીઓ વચ્ચે પણ તેઓ સુનિશ્ચિત કરે છે કે, વિદ્યાર્થીઓ નવા વિચારો અને વિભાવનાઓ સરળતાપૂર્વક શીખવા માટે સક્ષમ બને.
પરિણામો પર ધ્યાન કેન્દ્રિત કરો:
અત્યારે ભારતમાં શિક્ષણક્ષેત્રે મોટા પાયે પરિવર્તન થઈ રહ્યું છે. આપણે માત્ર પ્રારૂપ પર ધ્યાન કેન્દ્રિત કરવાનાં અભિગમમાંથી હવે પરિણામોને પ્રાથમિકતા આપી રહ્યાં છીએ. આ સંદર્ભમાં આપણા શિક્ષકો બાળકોમાં સંશોધન અને નવાચારનાં જુસ્સાને પ્રગટ કરવા માટે મહેનત કરી રહ્યાં છે એ જોઈને આનંદ થાય છે. આ જ ઉત્સાહ આપણા યુવાનોને તેમનાં પોતાનાં માટે અને દેશ માટે અસાધારણ કામગીરી કરવા માટેની ક્ષમતા પ્રદાન કરશે.
સિંગલ યુઝ પ્લાસ્ટિકનાં વપરાશને નિયંત્રણમાં લેવામાં મદદ કરો:
આ શિક્ષક દિવસે હું મારા સાથી શિક્ષકોને એક વિનંતી કરવા ઇચ્છું છું. તમે જાણો છો કે ભારતે સિંગલ યુઝ પ્લાસ્ટિકનો વપરાશ બંધ કરવા માટે જન આંદોલન શરૂ કર્યું છે. હું આ અભિયાનમાં શિક્ષક સમુદાયોનો સક્રિય ટેકો અને ભાગીદારી મેળવવા ઇચ્છું છું. જો શિક્ષકો વિદ્યાર્થીઓને સિંગલ-યુઝ પ્લાસ્ટિકથી આપણા પર્યાવરણને થતાં નુકસાન વિશે સમજાવે અને એનો ઉપયોગ ન કરવાની સલાહ આપે, તો વિદ્યાર્થીઓને આ અભિયાનમાં સામેલ થવા માટે પ્રોત્સાહન મળશે. આ આપણા રાષ્ટ્રપિતા બાપૂની 150મી જન્મજયંતી પર તેમને મહાન શ્રદ્ધાંજલિ બની રહેશે.
આજનાં દિવસે હું ડૉ. એસ. રાધાક્રિષ્ણનને પણ શ્રદ્ધાસુમન પાઠવું છું, જેઓ ઉત્કૃષ્ટ શિક્ષક અને માર્ગદર્શક હતાં. એમનું જીવન યુવા પેઢીને શિક્ષણનાં ઉદ્દાત વ્યવસાયમાં સામેલ થવા અને યુવાનોને ઘડવા વધુ લોકોને પ્રેરિત કરે એવી પ્રાર્થના.
એક વાર ફરી શિક્ષક દિવસની શુભેચ્છાઓ!”
GP/RP
(Visitor Counter : 166
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 112. 97 કરોડને પાર
છેલ્લા 24 કલાકમાં 59.75 લાખ ડોઝ આપવામાં આવ્યા
સાજા થવાનો દર હાલમાં 98.27%, માર્ચ 2020થી સૌથી વધુ
છેલ્લા 24 કલાકમાં 8,865 દૈનિક નવા કેસ નોંધાયા
ભારતમાં સક્રિય કેસનું ભારણ , 525 દિવસમાં સૌથી ઓછા
સાપ્તાહિક પોઝિટિવિટી દર  53 દિવસથી 2% કરતા ઓછો
છેલ્લા 24 કલાકમાં 59,75,469 રસી ડોઝના વહીવટ સાથે, ભારતનું કોવિડ-19 રસીકરણ કવરેજ 112.97 કરોડ ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 1,16,00,209 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,80,660
|
|
બીજો ડોઝ
|
|
93,42,630
|
|
FLWs
|
|
પ્રથમ ડોઝ
|
|
1,83,74,266
|
|
બીજો ડોઝ
|
|
1,61,98,084
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
43,40,97,627
|
|
બીજો ડોઝ
|
|
17,34,44,599
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
17,86,66,772
|
|
બીજો ડોઝ
|
|
10,58,01,615
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
11,19,42,501
|
|
બીજો ડોઝ
|
|
7,15,35,291
|
|
કુલ
|
|
1,12,97,84,045
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,38,61,756 દર્દીઓ સાજા થઇ ગયા છે અને છેલ્લા 24 કલાકમાં વધુ 11,971 દર્દીઓ સાજા થયા છે.
આના કારણે એકંદરે સાજા થવાનો દર 98.27% થયો છે. રિકવરી રેટ હાલમાં માર્ચ 2020 પછીની સર્વોચ્ચ ટોચ પર છે.
142 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 8,865 નવા કેસ નોંધાયા છે.
સક્રિય કેસનું ભારણ હાલમાં 1,30,793 છે, 525 દિવસમાં સૌથી નીચું છે. હાલમાં સક્રિય કેસો દેશના કુલ પોઝિટિવ કેસોના 0.38% છે, જે માર્ચ 2020 પછી સૌથી ઓછા છે.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 11,07,617 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 62.57 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 0.97% છે જે છેલ્લા 53 દિવસથી 2%થી ઓછો છે, જ્યારે દૈનિક પોઝિટીવિટી દર આજે 0.80% નોંધાયો છે. દૈનિક પોઝિટીવિટી દર છેલ્લા 43 દિવસથી 2%થી ઓછો છે અને સળંગ 78 દિવસથી આ દર 3%થી નીચે જળવાઇ રહ્યો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 187